《牛图》
明代·清濋

春光寂寂烟晕晴，春风水水波痕明，溪南溪北小坡平。

我却骑牛向溪曲，溪曲嫩草嫩如玉，记得当时农事足。

倒指数来三十年，今观此图犹宛然，只多舐犊双崖边。

作者简介：明僧。浙江天台人，字兰江。尝说法于吴中，僧俗听讲者座至无所容。后居天界寺。太祖闻，召对称旨，制“清濋说”赐之。晚居无锡东禅寺。有《望云集》等。